હિમાચલના પહાડી વિસ્તારમાં તાપમાન શૂન્યથી નીચે રહેતાં સરોવર, ઝરણાં અને નદીઓમાં બરફ જામી ગયો છે. હવામાન વિભાગે જણાવ્યું છે કે કેલાંગમાં સૌથી ઓછું ૨.૯ ડિગ્રી તાપમાન નોંધાયું છે. જ્યારે કલ્પા, મનાલી અને ભૂતળમાં ક્રમશઃ ૦.૪, ૧ અને ૨ ડિગ્રી તાપમાન નોંધાયું છે. તેથી આ વિસ્તારમાં જનજીવન પર પણ માઠી અસર પડી છે. છેલ્લાં બે ત્રણ દિવસથી હિમાચલ પ્રદેશ સહિત આસપાસના વિસ્તારમાં તાપમાનનો પારો શૂન્યથી નીચે જતાં હાલ આ વિસ્તારમાં કાતિલ ઠંડી પડી રહી છે. જેના કારણે વાતાવરણમાં ગાઢ ધુમ્મસ છવાઈ રહેતા વાહનવ્યવહાર પર પણ વ્યાપક અસર જોવા મળી રહી છે.